নতুন দিল্লী : দেশৰ ভিতৰতে পৰিচ্ছন্ন চহৰ হিচাপে পৰিচিত ইন্দোৰ আন এক কৃতিত্বৰ অধিকাৰী হৈছে। পূৰ্বৰ বছৰবোৰৰ দৰেই এইবাৰো মধ্য প্ৰদেশৰ এই চহৰখন চিহ্নিত হয় দেশৰ আটাইতকৈ পৰিষ্কাৰ চহৰ হিচাপে। স্বচ্ছ সৰ্বেক্ষণ ২০২১ৰ অধীনত বুধবাৰে এই স্বীকৃতি দিয়া হয় ইন্দোৰক। আনহাতে, ইন্দোৰে দেশৰ প্ৰথমখন 'ৱাটাৰ প্লাছ' মহানগৰ হোৱাৰ স্বীকৃতিও লাভ কৰিছে। কেন্দ্ৰীয় চৰকাৰে স্বচ্ছ সৰ্বেক্ষণ কাৰ্যসূচীৰ আধাৰত এই স্বীকৃতি প্ৰদান কৰে ইন্দোৰত।
'ৱাটাৰ প্লাছ'ৰ অৰ্থ হৈছে চহৰখনৰ বিভিন্ন স্থানৰ পৰা নিষ্কাশন হোৱা পদূষিত পানী চহৰত মুকলি কৈ এৰি নিদি পৰিশোধনৰ ব্যৱস্থা কৰা। এই স্বীকৃতিৰ পাছতে মুখ্যমন্ত্ৰী শিৱৰাজ সিং চৌহানে ইন্দোৰ চহৰক পৰিষ্কাৰ-পৰিচ্ছন্নতাৰ প্ৰতি দৃঢ়তা আৰু নিষ্ঠাৰে সমগ্ৰ দেশৰখনক এক উদাহৰণ হিচাপে দাঙি ধৰাৰ বাবে প্ৰশংসা কৰে। 'স্বচ্ছ সৰ্বেক্ষণ ২০২১'ৰ অধীনত এছবিএমে স্বীকৃতি দিয়া প্ৰথমখন 'ৱাটাৰ প্লাছ' চহৰ চিহ্নিত হোৱাৰ বাবেও ইন্দোৰৰ নাগৰিকসকলক তেওঁ টুইটযোগে অভিনন্দন জনায়। এখন চহৰক নদী আৰু নলাবোৰৰ পৰিষ্কাৰ-পৰিচ্ছন্নতা বজাই ৰখাৰ বাবে এখন 'ৱাটাৰ প্লাছ' চহৰৰ প্ৰমাণপত্ৰ প্ৰদান কৰা হয়।
Share :
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
